OpenLLM-France/wikimedia huggingface dataset:
# Paul Simon

Paul Frederic Simon (Newark, New Jersey, 1941eko urriaren 13a) Estatu Batuetako musikaria da.

## Biografia

Gaztetatik erakutsi zuen musikarako zaletasuna, eta 15 urte besterik ez zituela bere auzokide Art Garfunkelekin batera Tom and Jerry izeneko bikotea osatu eta eman zituen lehenengo ekitaldiak eskolan. 1960. urteetan hainbat disko atera zituen Simon and Garfunkel bikoteak. 1970ean, Bridge Over Troubled Water egin zuten; arrakasta handia lortu zuten arren, diskoa atera eta bikotea berehala hautsi zen; ordutik hiru bat alditan baino ez dira elkartu kantaldiak emateko (azkena 1991n, New York hiriko Central Parkean). Simonek bakarka kantatzeari ekin zion, eta disko ugari atera zituen 1980. urteetan. Kantetan folka, popa eta rocka nahasten zituen maizenik, nahiz eta batzuetan soul, reggae nahiz salsa ukitua zuten kantak ere idazten zituen. 1986an mundu osoan zehar ezaguna egin zen Graceland izeneko lana atera zuenean; bertan, Afrikako hegoaldeko erritmoak maisuki nahastu zituen pop eta rockarekin. Mundu osoko musikariekin lan egitea gogoko du. Aipagarriak dira, besteak beste, Garfunkelekin batera atera zituenak: Wednesday Morning 3. A. M. (1964), Sounds of Silence (1965), Bookends (1970) eta The Concert of Central Park (1982), eta bakarka egindako There Goes Rhymin' Simon (1972), Hearts and Bones (1984) eta The Rhym of the Saints (1991). Bere ibilbide profesionalean 13 Grammy irabazi ditu.

## Diskografia

* 1965 The Paul Simon Song Book
* 1972 Paul Simon
* 1973 There Goes Rhymin' Simon
* 1974 Paul Simon in Concert: Live Rhymin
* 1975 Still Crazy After All These Years
* 1977 Greatest Hits
* 1980 One Trick Pony
* 1983 Hearts and Bones
* 1986 Graceland
* 1990 The Rhythm of the Saints
* 1991 The Concert in Central Park (zuzenean)
* 1997 Songs From the Capeman
* 2000 You're the One
* 2002 Father and Daughter
* 2006 Surprise
* 2007 The essential Paul Simon
* 2011 So beautiful or So What
* 2016 Stranger to Stranger
* 2018 In the Blue Light
* 2023 Seven Psalms

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q4028
* Multimedia: Paul Simon / Q4028
# Paul Stanley (albuma)

Paul Stanley Kiss hard rock talde amerikarreko gitarjole erritmikoa eta abeslari nagusiaren 1978ko bakarlari albuma da. 1978ko irailaren 18an Kisseko taldekideek kaleratu zituzten lau bakarlari albumetako bat da. Beste albumak Gene Simmonsek, Peter Crissek eta Ace Frehleyk kaleratu zituzten.
Albumak AEBetako Billboard album zerrendako 40. postua lortu zuen. Kissen bakarlari albumetatik abesti originalak baino ez dituen album bakarra da, Simmons, Criss and Frehleyk bakoitzak bertsio bat grabatu zuten bitartean.

## Langileak

* Paul Stanley - ahotsak eta koruak, gitarra erritmikoa, gitarra akustikoa, E-Bow, 7. abestiko gitarra guztiak
* Bob Kulick - gitarra nagusia, gitarra akustikoa
* Steve Buslowe - baxua 1-5 abestietan
* Richie Fontana - bateria 1-4 abestietan
* Eric Nelson - baxua 6-9 abestietan
* Craig Krampf - bateria 6-9 abestietan
* Carmine Appice - bateria 5 abestian
* Peppy Castro - koruak 3 eta 7 abestietan
* Diana Grasselli - koruak 2 abestian
* Doug (Gling) Katsaros - pianoa, Omni hari taldea eta koruak 7 abestian
* Steve Lacey - gitarra elektrikoa 8 abestian
* Miriam Naomi Valle - koruak 2 abestian
* Maria Vidal - koruak 2 abestian

### Ekoizpena

* Jeff Glixman - ingeniaria, ekoizlea (5, 6, 8, 9 abestiak)
* Paul Grupp - ingeniaria
* Barbara Isaak - ingeniari laguntzailea
* George Marino - remasterizazioa
* Paul Stanley - ekoizlea, mixer
* Mike Stone - mixer

## Zerrendak

| Urtea | Zerrenda | Postua |
| 1978 | Pop Albums | 40 |
| Urtea | Singlea | Zerrenda | Postua |
| 1978 | "Hold Me, Touch Me (Think of Me When We're Apart)" | Pop Singles | 46 |
| Urtea | Singlea | Zerrenda | Postua |
| 1978 | "Hold Me, Touch Me (Think of Me When We're Apart)" | Pop Singles | 64 |
| Urtea | Singlea | Zerrenda | Postua |
| 1978 | "Hold Me, Touch Me (Think of Me When We're Apart)" | Pop Singles | 48 |

## Zertifikazioak

| Herrialdea | Mota | Salmentak |
| Kanada | Urrea | 50.000 |
| Ameriketako Estatu Batuak | Platinoa | 1.000.000 |

## Erreferentziak

* ↑ Paul Stanley berrikusketa. (Noiz kontsultatua: 2011-09-07).
* ↑ http://www.sputnikmusic.com/review/34054/KISS-Paul-Stanley/
* ↑ https://web.archive.org/web/20030626073953/http://www.pitchforkmedia.com/record-reviews/k/kiss/paul-stanley.shtml
* ↑ http://www.rollingstone.com/music/artists/kiss/albumguide
* ↑ Kanadako album zertifikazioak – Kiss – Paul Stanley. Music Canada.. .
* ↑ Amerikako album zertifikazioak – Kiss – Paul Stanley. Recording Industry Association of America.. .

## Kanpo estekak

* KISSONLINE.COM Diskografia - Paul Stanley, Noiz kontsultatua: 2008-07-28
* Datuak: Q765575
# Paul Strand

Paul Strand, jaiotzez Nathaniel Paul Stransky, (Brooklyn, New York, 1890eko urriaren 16a - Orgeval, Yvelines, 1976ko martxoaren 31) estatubatuar argazkilari eta zinemagilea izan zen. Alfred Stieglitz eta Edward Weston argazkilari modernistekin batera, argazkigintza XX. mendeko arte modu gisa ezartzen lagundu zuen.
New Yorken jaio zen, Bohemiako gurasoengandik, eta Nathan Pail Stransky izena hartu zuen.
Lewis Hine argazkilari dokumentalista izan zen. Geroago Alfred Stieglitz ezagutu zuen haren galerian eta kolaboratzen hasi ziren.
Photo League-ren sortzaileetako bat izan zen, artea kausa sozial eta politikoak sustatzeko erabiltzea proposatzen zuten argazkilarien elkartea. Taldean oso aktiboa izan zen eta Elizabeth McCauslandekin batera bere ideia marxistengatik nabarmendu zen.
Hurrengo hamarkadetan zineman lan egin zuen, argazkigintzan ez ezik. 1920an bere lehen filma egin zuen, Manhata izenekoa, New Yorkeko eguneroko bizitzaren isla. 1932tik 1935era Mexikon bizi izan zen eta Redes filma egin zuen mexikar gobernuaren enkarguz. 1942an antifaxista eta sindikatuen aldeko Native Land filma filmatu zuen.
Photo League 1947an sartu zen erakunde subertsiboen zerrendan. 1949ko urtarrilaren 17an Strandek epaitzen ari ziren AEBetako alderdi komunistako buruzagien alde sinatu zuen.
1949ko ekainean Estatu Batuetatik atera zen Txekoslovakian Native Land filma aurkezteko. Ondoren, bere bizitzako hurrengo 27 urteak Orgevalen eman zituen, Frantzian. Argazkigintzari ekin zion berriro, eta "lekuen erretratuei" buruzko sei liburu egin zituen.

## Argazki-liburuak

* Time in New England (1950)
* La France de Profil (1952)
* Un Paese (1955)
* Tir a'Mhurain / Outer Hebrides (1962)
* Living Egypt (1969), James Aldridgerekin batera
* Ghana: An African Portrait (1976), Basil Davidsonekin batera.

## Iruditegia

* Wall Street (1915)
* Portrait, Washington Square Park (1917)

## Kanpo estekak

* Datuak: Q453839
* Multimedia: Paul Strand / Q453839
# Paul Theroux

Paul Theroux (Medford, Massachusetts, Ameriketako Estatu Batuak, 1941eko apirilaren 10a) bidaiaria eta ingelesezko eleberrigilea da.

## Bizitza

Ikasketak amaituta Italian eta Afrikan zehar bidaiatu zuen, eta Bake Indarren maisu gisa lan egin zuen Malawiko eskola batean, eta irakasle gisa Makerereko Unibertsitatean, Ugandan. Kampalan V. S. Naipaul ezagutu zuen, eta haren mundu-ikuspegi ezkor eta aldi berean irrigarriak arrasto handia utzi zuen Theroux gaztearengan.
1968an, bere lehen eleberria (Waldo) argitaratu ondoren, lanpostu bat lortu zuen Singapurko Unibertsitateko ingeles-sailean, eta hiru urtez izan zen han. Denboraldi horretan kontakizunak eta artikuluak argitaratu zituen, eta zenbait eleberri idatzi zituen, hala nola Fong eta indiarrak eta Neskak jolasean, garrantzitsuenak aipatzearren.
1971n Oihaneko maiteminduak Malawin bizi izandako urteetan oinarritua argitaratu eta gutxira bere emazte eta bi semeekin Dorseta joan zen, Ingalaterrara, eta han Saint Jack idatzi zuen. Gero Londresen jarri zen bizitzen, eta hamazazpi urtez geratu zen Britainia Handian. Denboraldi horretan fikziozko hamabi liburu idatzi zituen, zein baino zein arrakastatsuagoak.
Geroztiko urteak Britainia Handiaren eta Estatu Batuen artean eman ditu. Nire bizitza sekretua eleberri autobiografikoan eman zuen urte horien berri. 1970eko eta 1980ko hamarraldietako bere eleberri onenak Familiaren armategia (1976) eta Mosquitos kosta (1981) dira. Azkeneko hori arrakasta handiz eraman zen zinemara. Azken urteetako beste eleberri aipagarria Millroy aztia (1993) da. Idatzi zituen bidaia-liburuen artean Trenbideko bazar handia (1975) eta Patagonia Express zaharra (1979) dira aipagarrienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q510320
* Multimedia: Paul Theroux / Q510320
# Paul Sérusier

Paul Sérusier (Paris, 1864ko azaroaren 9a - Morlaix, 1927ko urriaren 7a) frantziar margolaria izan zen.
Académie Julianen ikasi zuen eta 1888ko udan Pont-Aven-en Paul Gauguinen inguruko artista taldean sartu zen. Margolari postinpresionista izan zen eta Les Nabis taldean parte hartu zuen Pierre Bonnard, Édouard Vuillard eta Maurice Denisekin.
1921ean ABC de la peinture liburua argitaratu zuen.

## Iruditegia

* Talismana (1888)
* Paisaia eta zuhaitzak Pont-Avenen, 1888
* Hesi loreduna, 1889
* Paul Ransonen erretratua, 1890
* Melankolia, 1890
* Notre Dame des Portesen barkamena, 1894
* Sugeen jantokiak, 1894
* Mutilak ibaiaren ertzean, 1906
* Bizar distiratsuko autorretratua, 1908-1908
* Paisaia, 1912
* Gerrako alarguna, 1919

## Kanpo estekak

* Datuak: Q326606
* Multimedia: Paul Sérusier / Q326606
# Paulina Rubio

Paulina Susana Rubio Dosamantes (Mexiko Hiria, Mexiko, 1971ko ekainaren 17a - ) abeslari eta aktore mexikarra da.

## Diskografia

* 1992: La Chica Dorada
* 1993: 24 Kilates
* 1995: El Tiempo Es Oro
* 1996: Planeta Paulina
* 2000: Paulina
* 2002: Border Girl
* 2004: Pau-Latina
* 2006: Ananda
* 2009: Gran City Pop
* 2011: Brava!

## Kanpo estekak

* (Gaztelaniaz) Paulina Rubioren webgune ofiziala
* Datuak: Q202536
* Multimedia: Paulina Rubio / Q202536
# Paulina Paszek

Paulina Paszek (Bielsko-Biała, 1999ko irailaren 24a) Polonian jaiotako eta Poloniarekin eta Alemaniarekin lehiatu izan duen kanoalaria da, 2024ko Parisko Olinpiar Jokoetan bi domina eskuratu zituen, zilarrezkoa eta brontzezkoa.

## Ibilbidea

Poloniarekin lehiatzen hasi zen eta Europako txapelduna eta Munduko txapeldunordea izan zen. 2022tik aurrera Alemaniarekin lehiatzen du, Jule Hakerekin bikotea osatuz, eta Munduko txapelketatan zilarrezko dominak irabazi dituzte.
Parisko Olinpiar Jokoetan K-4 kanoarekin zilarrezko domina eskuratu zuen eta K-2 kanoarekin brontzezkoa.

## Nazioarteko emaitzak

Alemaniarekin :
| Udako Olinpiar Jokoak ||||
| Urtea | Lekua | Domina | Kategoria |
| 2024 | Paris Frantzia | 02 ! | K-4 500 m |
| 2024 | Paris Frantzia | 03 ! | K-2 500 m |
| Munduko Txapelketa ||||
| Urtea | Lekua | Domina | Kategoria |
| 2022 | Dartmouth Kanada | 02 ! | K-2 500 m |
| 2023 | Duisburg Alemania | 02 ! | K-2 200 m |
| 2023 | Duisburg Alemania | 03 ! | K-2 500 m |
| Europako Jokoak ||||
| Urtea | Lekua | Domina | Kategoria |
| 2023 | Krakovia-Małopolska Kanada | 02 ! | K-4 500 m |
| Europako Txapelketa ||||
| Urtea | Lekua | Domina | Kategoria |
| 2022 | Munich Alemania | 03 ! | K-2 200 m |
| 2022 | Munich Alemania | 03 ! | K-2 500 m |
| Poloniarekin ||||
| Munduko Txapelketa ||||
| Urtea | Lekua | Domina | Kategoria |
| 2017 | Račice Txekia | 03 ! | K-2 1.000 m |
| 2018 | Montemor-o-Velho Portugal | 02 ! | K-2 1.000 m |
| Europako Txapelketa ||||
| Urtea | Lekua | Domina | Kategoria |
| 2018 | Belgrad Serbia | 01 ! | K-2 1.000 m |

## Erreferentziak

* ↑ (Ingelesez) «Canoeing K4 500m Final A Olympic Results and Live Scores | NBC Olympics» www.nbcolympics.com (Noiz kontsultatua: 2024-09-07).
* ↑ «IMAGO.» www.imago-images.com (Noiz kontsultatua: 2024-09-07).

## Kanpo estekak

* Datuak: Q39081519
* Multimedia: Paulina Paszek / Q39081519
# Paulina Ramos

Paulina Ramos Abarrategi (Bilbo, 1896ko ekainaren 6a - ?) Emakume Abertzale Batzaren kidea izan zen, Irakaslea Bilboko udal-eskoletan.

## Biografia

Bilbon jaio zen, 1896ko ekaiaren 6an. Irakasle ikasketak Bilboko Eskola Normalean egin zituen; eta maistra bezala Erriberako Udal-eskoletan hasi zen lanean.
Bilboko Emakume Abertzale Batzako kidea izan zen, bozeamale bezala eta idazkari ardurak artuta ere.
Gerra zibila hasi eta gero, Iparraldera alde egin behar izan zuen.

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 260.or.

## Erreferentziak

* ↑ «Paulina Ramos Abarrategui» Euskomedia (Noiz kontsultatua: 2017-03-24).
* Datuak: Q29021702
# Pauline Alphen

Pauline Alphen (Rio de Janeiro, 1961) frantziar-brasildar idazlea da.

## Bizitza

Aita frantziarraren eta ama brasildarraren alaba, txikitan Parisera joan zen bizitzera. Kazetaritza ikasi zuen Brasilen eta gero Frantziara itzuli zen.
Frantzian, Imaginales eta Elbakin.net sariak irabazi zituen 2010ean Salicande eleberriagatik.
Alice de Andradek zuzendutako O Diabo a Quatro filmeko gidoilarietako bat da.

## Sariak

* 2010: Imaginales saria
* 2010: Elbakin.net saria

## Lanak
### Frantsesezkoak

* Le Journal d'un enfant aujourd'hui au Brésil (2006)
* Les Éveilleurs 1. Salicande (2009)
* Les Éveilleurs 2. Ailleurs (2010)
* Les Éveilleurs 3. L'Alliance (2012)
* Les Éveilleurs 4. Le Passage (2013)
* Les Éveilleurs 5. Le Nomadstère (2014)
* Gabriel et Gabriel (2011)
* L'Arbre à l'envers (2013)
* La Vraie Vie de l'école (2018)

### Portugesezkoak

* A Odalisca e o Elefante (1998)
* Do Outro Lado do Atlântico (2003)
* O Diabo a Quatro (Alice de Andrade, Joaquim Assis, Claudio Macdowell, Jacques Arhex eta Jean-Vincent Fournierrekin batera, 2004)
* A Porta Estava Aberta (2007)
* Cabeça de Sol (Jean-Claude R. Alphenekin batera, 2008)

## Erreferentziak

* ↑ (Portugesez) «Série de livros de Pauline Alphen é lançada no País» O Estado de S. Paulo 2012-01-05 (Noiz kontsultatua: 2012-01-05).
* 1 2 (Frantsesez) «Prix Imaginales des Collégiens» Imaginales jatorrizkotik artxibatua (artxibatze data: 2016-09-09) (Noiz kontsultatua: 2024-01-31).
* 1 2 (Frantsesez) «Pauline Alphen reçoit son prix Elbakin.net» Elbakin 2010-12-06 jatorrizkotik artxibatua (artxibatze data: 2018-11-11) (Noiz kontsultatua: 2024-01-31).

## Kanpo estekak

* Datuak: Q3372704
* Multimedia: Pauline Alphen / Q3372704
# Ozaze-Zühara

Ozaze-Zühara Zuberoako erdialdeko udalerri bat da, Arbaila eskualdekoa.

## Geografia

Ozaze eta Zühara herriguneek osatua da udalerria. Lehena itsas mailatik 192 metro gorago dago, Uhaitzandi ibaiaren ertzean; bigarrena, itsas mailatik 266 metro gorago, muino baten gainean.

### Ingurune naturala

Uhaitzandi ibaia udalerritik igarotzen da, bertara isurtzen den Ibargonea errekarekin batera.

### Udalerri mugakideak

* Mendikota eta Idauze-Mendi iparraldean
* Zalgize-Doneztebe ipar-ekialdean
* Iruri ekialdean
* Altzürükü mendebaldean
* Aloze-Ziboze-Onizegaine hego-ekialdean
* Gamere-Zihiga hegoaldean

## Historia

XII. mendeko dokumentu batean aipatzen da lehen aldiz Ozazeko herria, eta Züharakoa, aldiz, 1327. urtean. Ozaze eta Zühara herriak 1845eko ekainaren 14ean batu ziren udalerri bakarra osatzeko.

## Ondarea

Aipagarriak dira Cazanave, Arainci eta Lapitz etxeak.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 225 | 222 | 241 | 166 | 301 | 309 | 447 | 384 | 352 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 344 | 324 | 309 | 280 | 281 | 262 | 250 | 258 | 270 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 244 | 239 | 228 | 211 | 212 | 235 | 219 | 180 | 189 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 166 | 156 | 123 | 71 | 100 | 83 | - | - | - |
2007ko biztanleria INSEEk emandako behin-behineko datua da

## Euskara

Biztanle gehienak euskaldunak dira, eta zuberera da tokiko euskalkia.

## Ekonomia

Laborantza (artoa, bazka landareak) eta abere hazkuntza (ardi eta behi azienda) dira ekonomia jarduera nagusiak.

## Herritar ezagunak

* Jean Jaurgain (1842-1920), historialaria eta literatur-kritikaria.

## Irudiak

* Ozazeko eliza.
* Frontoia. Ozaze.
* Frontoia. Zühara.
* Hilarriak.
* Hilarriak. Zühara.
* Gerra Handian eta Bigarren Mundu Gerran eroritakoei eskainitako oroitarria. Ozaze.
* Züharako eliza.

## Ikus, gainera

* Atharratzeko gazteluaren kantua

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q840669
* Multimedia: Ossas-Suhare / Q840669
* Liburuak: Euskal Herriko bidaia-gida/Herriz herri/Ozaze-Zühara
# Ozdín

Ozdín Eslovakiako udalerri bat da, Poltárko barrutian kokatuta. 15,22 km²ko azalera du eta 316 biztanle 2017ko datuen arabera.

## Historia

Idatzizko lehen aipamena 1279. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1046307
* Multimedia: Ozdín / Q1046307
# Ozark (telesaila)

    Artikulu hau telesailari buruzkoa da; beste esanahietarako, ikus «Ozark (argipena)».
Ozark estatubatuar telesaila da, 2017 eta 2022 urteen artean Netflixen eman zutena. Lau denboraldi izan ziren, azkena bi partetan banatua.

## Sinopsia

Oharra: Atal honek istorio osoa edo amaiera argitzen du.
Marty Byrde finantza aholkularia da. Familia bat du, errutinan bizi da itxura batez, eta, haren familiarentzat, bizitza arrunta du. Haren emazteak eta seme-alabek, ordea, ez dakite Byrderen sekretua: Mexikoko droga talde baten dirua zuritzeaz arduratzen dela.
Chicagon arriskuan daudelarik, Ozarkera joango dira bizitzera, baina ere Mexikoko narkoentzako dirua zuritzen jarraitu beharko dute, eta bertako pertsonaiekin nahastuko dira: Langmore familia txiroa (non Ruth gaztea ezin azkarragoa nabarmentzen den), eta Snell familiako lurjabeak, heroina bertan ekoizten dutenak. Guztiekin tratuetan, familiak ere egia jakingo du, eta negozio arriskutsuetan sartuko dira guztiak.
Halaber, Byrde familiak gero eta erlazio zuzenagoa izango du Mexikoko Omar Navarro narkoaren kartelarekin, eta azken bi denboraldietan, bere iloba arriskutsuarekin, Javi Elizondro (horrela idatzia, tarteko R horrekin), eta baita ere, joko bikoitza eginez, FBIko agenteekin.

## Pertsonaia nagusiak

* Jason Bateman: Martin "Marty" Byrde
* Laura Linney: Wendy Byrde
* Sofia Hublitz: Charlotte Byrde
* Skylar Gaertner: Jonas Byrde
* Julia Garner: Ruth Langmore
* Jordana Spiro: Rachel Garrison
* Jason Butler Harner: Roy Petty
* Esai Morales: Del
* Peter Mullan: Jacob Snell
* Lisa Emery: Darlene Snell.
* Marc Menchaca: Russ Langmore
* Charlie Tahan: Wyatt Langmore
* Janet McTeer: Helen Pierce abokatua
* Tom Pelphrey: Ben Davis
* Felix Solis: Omar Navarro
* Alfonso Herrera: Javi Elizondro,
* Jessica France: Maya Miller
* Joseph Sikora: Frank Cosgrove Jr.

## Erreferentziak

* ↑ «Ozark» Berria 2018-04-28 CC BY-SA 4.0 lizentziapean.
* ↑ (Ingelesez) «Ozark Wiki» ozark-netflix.fandom.com (Noiz kontsultatua: 2022-05-11).

## Kanpo estekak

* Datuak: Q25205293
# Ozark goi-lautada

    Artikulu hau AEBetako goi-ordoki eta eskualdeari buruzkoa da; beste esanahietarako, ikus «Ozark (argipena)».
Ozark goi-lautada (ingelesez: Ozark Plateau) edo Ozark mendiak (ingelesez: Ozark Mountains ) Estatu Batuetako barnealdeko goi-ordokia da, Missouri, Arkansas, Oklahoma eta Kansas estatuetan hedatzen dena. 129.500 kilometro koadroko eremua hartzen du, eta 500-800 metro bitarteko garaiera du. Ozark goi-lautadaren iparraldean dago Ozark aintzira, Missouri hego-erdialdean. Estatu Batuetako aintzira artifizial handiena da: 220 kilometro koadro. Osage ibaian dago, eta Bagnell presak sortzen du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1321468
* Multimedia: Ozark Mountains / Q1321468
# Ozaukee konderria (Wisconsin)

Ozaukee konderria (ingelesez: Ozaukee County) Wisconsinko konderri bat da, Ameriketako Estatu Batuetan. Hiriburua Port Washington da. 2010eko zentsuaren arabera 86.395 biztanle zituen, Ozaukee kilometro koadroko azaleran.

## Geografia

Ozaukee konderriak 2.890,94 kilometro koadro ditu. Horietatik 2.287,27 ura dira. Beste 603,67 lurra dira. Biztanleria dentsitatea 29,88 da.

## Demografia

2010eko zentsoan bizi ziren 86.395 pertsonetatik 82.645 txuriak edo hispanoak dira. Horietatik hispano edo latino kategorian 1.956 dira. 1.144 beltzak edo afroamerikarrak. 174 amerikar natiboak ziren eta 20 Hawaii edo Pazifikoko irletako natiboak. 1.505 asiarrak ziren. Bestelako arraza bat kategorian 54 biztanle daude. Bukatzeko euren burua arraza bat baino gehiagotan 853 pertsonek kokatzen zuten.

### Biztanleria piramidea
## Kanpo estekak

* Datuak: Q505874
* Multimedia: Ozaukee County, Wisconsin / Q505874
# Ozark konderria (Missouri)

    Artikulu hau Missouriko konderriari buruzkoa da; beste esanahietarako, ikus «Ozark (argipena)».
Ozark konderria (ingelesez: Ozark County) Missouriko konderri bat da, Ameriketako Estatu Batuetan. Hiriburua Gainesville da. 2010eko zentsuaren arabera 9.723 biztanle zituen, Ozark kilometro koadroko azaleran.

## Geografia

Ozark konderriak 1.956,04 kilometro koadro ditu. Horietatik 26,57 ura dira. Beste 1.929,47 lurra dira. Biztanleria dentsitatea 4,97 da.

## Demografia

2010eko zentsoan bizi ziren 9.723 pertsonetatik 9.515 txuriak edo hispanoak dira. Horietatik hispano edo latino kategorian 128 dira. 11 beltzak edo afroamerikarrak. 58 amerikar natiboak ziren eta 0 Hawaii edo Pazifikoko irletako natiboak. 13 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 124 pertsonek kokatzen zuten.

### Biztanleria piramidea
## Kanpo estekak

* Datuak: Q489869
* Multimedia: Ozark County, Missouri / Q489869
# Ozatlán

Ozatlán El Salvadorko Usulután departamenduko udalerri bat da. 2007ko erroldaren arabera 12443 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2842672
# Ozawkie (Kansas)

Ozawkie Kansasko hiri bat da. Jefferson konderrian kokatua dago. 2010ean 645 biztanle zituen, 0,98 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2495876
# Ozaze

Ozaze Zuberoako antzinako udalerria izan zen. 1842an Zühararekin batera Ozaze-Zühara udalerria osatu zuen.

## Toponimia

Frantsesezko toponimoa Ossas da. Historian zehar toponimoa idazteko itxura ezberdinak erabili dituzte:
* Ossas, (1178 Duchesne bildumaren CXIV. liburukia)
* Osas (XIII. mendea, Duchesne bildumaren CXIV. liburukia)
* Ossus (1801, Legeen Aldizkaria).

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 225 | 222 | 241 | 166 | 301 | 309 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Ikustekoak

XIX. mendeko San Ziprianoren eliza.

## Erreferentziak

* ↑ Dictionnaire topographique Béarn-Pays basque - Paul Raymond
* 1 2 Duchesne bildumaren 99-114. liburukiak - Bibliothèque nationale de France
* 1 2 EHESS: Cassini proiektua
* ↑ Mérimée datu-basea

## Kanpo estekak

* Datuak: Q3357344
# Pawłów udalerria

Pawłów Poloniako Gurutze Santuko voivoderriko landa-udalerri bat da, Starachowice barrutian kokatuta. 137,37 km²ko azalera du eta 2017ko datuen arabera 15251 biztanle zituen.

## Kanpo estekak

* Udalaren webgunea
* Datuak: Q554621
ieaGurutze Santuko voivoderriko udalerriak :